Prasība, kas celta 2012. gada 10. aprīlī - Bolívar Cerezo/ITSB - Renovalia Energy ("RENOVALIA")
(lieta T-166/12)
Valoda, kādā sagatavots prasības pieteikums - spāņu
Lietas dalībnieki
Prasītājs: Juan Bolívar Cerezo (Granāda, Spānija) (pārstāvis - I. M. Barroso Sánchez-Lafuente, advokāts)
Atbildētājs: Iekšējā tirgus saskaņošanas birojs (preču zīmes, paraugi un modeļi)
Otra procesa ITSB Apelāciju padomē dalībniece: Renovalia Energy, SA (Villarobledo, Spānija)
Prasītājas prasījumi:
atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2012. gada 26. janvāra lēmumu lietā R 663/2011-1 un līdz ar to reģistrēt Kopienas preču zīmi Nr. 8 631 814 "RENOVALIA" attiecībā uz "apdrošināšanu, finanšu darījumiem; naudas darījumiem; darījumiem ar nekustamo īpašumu", kas ietilpst 36. klasē;
piespriest lietas dalībniekiem, kas ceļ iebildumus pret šo prasību, atlīdzināt tiesāšanās izdevumus.
Pamati un galvenie argumenti
Kopienas preču zīmes reģistrācijas pieteikuma iesniedzējs: Juan Bolívar Cerezo
Attiecīgā Kopienas preču zīme: vārdiska preču zīme "RENOVALIA" attiecībā uz precēm un pakalpojumiem, kas ietilpst 11., 25., 35., 36., 37. un 41. klasē - Kopienas preču zīmes reģistrācijas pieteikums Nr. 8 631 814
Iebildumu procesā pretstatītās preču zīmes vai apzīmējuma īpašniece: Renovalia Energy, SA
Pretstatītā preču zīme vai apzīmējums: Spānijas vārdiskas preču zīmes "RENOVA ENERGY" un "RENOVAENERGY" un firma "RENOVALIA" attiecībā uz pakalpojumiem, kas ietilpst 36. klasē
Iebildumu nodaļas lēmums: iebildumus apmierināt daļēji
Apelāciju padomes lēmums: apelācijas sūdzību noraidīt
Izvirzītie pamati: eksistējot sajaukšanas iespēja starp prasītājai piederošu Spānijas preču zīmi ar prioritātes tiesībām Nr. 2 715 975 "RENOVALIA" un iebildumu iesniedzējai piederošām Spānijas preču zīmēm, un attiecīgajā Spānijas tiesā tikšot celta prasība par iebildumu iesniedzējai piederošu Spānijas preču zīmju spēkā neesamības atzīšanu, kā rezultātā šīs preču zīmes nebūšot izmantojamas, lai uz tām balstītu iebildumus pret pieteiktās Kopienas preču zīmes reģistrāciju
____________